འཐུས་མི་ཁྲིན་ཧའོ་དང་རོན་ཁྲིན་ཧྥ།ལོ་ཅུན་སོགས་ཀྱིས་གཏམ་བཤད་པར་ཉན་རྗེས།ལིས་ཀྲན་ཧྲུའུ་ཡིས་བསྟན་དོན།ཆེས་མཐོ་མི་དམངས་ཁྲིམས་ཁང་དང་ཆེས་མཐོ་མི་དམངས་ཞིབ་དཔྱོད་ཁང་གི་བྱ་བའི་སྙན་ཞུ་ལ་མོས་མཐུན་ཡོད།ཏང་གི་ཚོགས་ཆེན་བཅོ་བརྒྱད་པའི་ཚུན་ལ།བློ་མཐུན་ཞི་ཅིན་ཕིང་སྲོག་ཤིང་ཡིན་པའི་ཏང་ཀྲུང་དབྱང་གིས་ཕྱོགས་ཡོངས་ནས་ཁྲིམས་ལྟར་རྒྱལ་ཁབ་སྐྱོང་བ་ཏན་ཏིག་གིས་སྤེལ་ནས།སྤྱི་ཚོགས་རིང་ལུགས་ཀྱི་ཁྲིམས་སྐྱོང་རྒྱལ་ཁབ་འཛུགས་སྐྲུན་བྱེད་པའི་རྣམ་པ་གསར་པ་བསྐྲུན་ཡོད།ཞི་ཅིན་ཕིང་གིས་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པ་ལག་བསྟར་ཟབ་མོ་བྱས་ཏེ།ཏང་གི་འགོ་ཁྲིད་དེ་ཁྲིམས་ལྟར་རྒྱལ་ཁབ་སྐྱོང་བའི་བརྒྱུད་རིམ་ཡོངས་དང་ཕྱོགས་སོ་སོར་འདྲེས་པར་བྱེད་པ་དང་།ཁྲིམས་སྐྱོང་འཚུགས་སྐྲུན་དེ་ཏང་དང་རྒྱལ་ཁབ་བྱ་བའི་ཆེ་ཕྱོགས་ཁྲོད་དུ་བཞག་ནས་བསམ་གཞིགས་གཏོང་བ་དང་།ཇུས་འགོད་བྱེད་པ།ཟབ་སྤེལ་གཏོང་བ་བཅས་བྱས་ཏེ།ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་རྒྱུན་འཁྱོངས་དང་འཕེལ་རྒྱས་སུ་གཏོང་བར་ཁྲིམས་སྐྱོང་གི་འགན་སྲུང་སྟོབས་ལྡན་འདོན་སྤྲོད་བྱེད་དགོས།ཡུན་ནན་གྱིས་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ཡུན་ནན་གྱི་བྱ་བར་གནང་བའི་མཛུབ་སྟོན་བླང་བྱ་གལ་ཆེན་ལག་བསྟར་དངོས་འབེབས་ཟབ་མོ་བྱས་ཏེ།ཧུར་ཐག་གིས་རང་རྒྱལ་གྱི་མི་རིགས་མཐུན་སྒྲིལ་ཡར་ཐོན་དཔེ་སྟོན་ཁུལ་དུ་འགྱུར་བར་བྱེད་པ་དང་།ཧུར་ཐག་གིས་རང་རྒྱལ་གྱི་སྐྱེ་ཁམས་དཔལ་ཡོན་འཛུགས་སྐྲུན་གྱི་ཁྲིད་སྟོན་པར་འགྱུར་བར་བྱས་ཤིང་།ཧུར་ཐག་གིས་རང་རྒྱལ་གྱི་ཨེ་ཤ་ཡ་ལྷོ་མ་དང་ཤར་མའི་འཕྲོ་འགྱེད་ལྟེ་གནས་སུ་འགྱུར་བར་བྱས་ཏེ།ཚོན་མདོག་སྣ་བདུན་གྱི་ཡུན་ནན་འདི་སྔར་ལས་མཛེས་སྡུག་ལྡན་པ་ཞིག་ཏུ་འཛུགས་སྐྲུན་བྱེད་དགོས་ཟེར།།